Dwelms van meer as R100 miljoen op kleinhoewe gevind | Maroela Media
Argieffoto (Foto: VocFM.co.za)
Die mandrax, ter waarde van R105 miljoen, is tydens 'n gesamentlike operasie tussen die Wes-Kaapse Valke en misdaadintelligensie op 'n kleinhoewe in De Deur buite Vereeniging in Gauteng, gevind.
"Die gebied is vir 'n paar maande lank dopgehou nadat daar vermoed is dat 'n sindikaat by die laboratorium betrokke is om die dwelmmiddels wêreldwyd te versprei," het brig. Hangwani Mulaudzi, woordvoerder van die polisie, gesê.
Die verdagtes, tussen 27 en 59 jaar oud, is Dinsdagaand in hegtenis geneem. Die polisiebeampte is Woensdagoggend by sy huis in Bassonia in hegtenis geneem.
"Die ondersoekspan het beslag gelê op dwelmvervaardigingstoerusting en mandraxtablette wat reeds verpak was en gereed was vir verspreiding in De Deur, insluitend by een van die polisiebeampte se huise," het Mulaudzi bygevoeg.
Dit is die tweede groot dwelmklopjag die afgelope week nadat die Valke in KwaZulu-Natal ook beslag gelê het op 'n houer met dwelmmiddels ter waarde van R50 miljoen in 'n verseëlde houer by Durban se hawe.
Die verdagtes sal na verwagting binnekort in die Vereeniging-landdroshof verskyn op aanklag van die vervaardiging van dwelmmiddels en dwelmhandel.
Weereens iemand van die SAP. Sies
Goed gedoen, doen so voort.
Ja die polisie is betrokke al meer en meer …wat n skande …al skaam vir SA
Hi,ons het die beste polisie mag ter wereld, hulle is op die misdaad toneel voordat die misdaad gepleeg word. Word gese dat daar nog ouens is wat lojaal is teenoor die diens wat hulle lewer, maar hulle raak dun gesaai.
Die probleem is dat misdadigers steel om geld te bekom vir nog dwelms. Hulle is op so 'n 'high' vir stamina en vim dat hulle uiters wreedaardig en aggressief optree. Waarom is daar nie 'n eenheid wat uitsluitlik werk om die' euwel, waarvan ons elke dag hoor, uit te wis nie. Skole word gereeld geteiken. Of gaan ons binnekort ook nie meer nuus hieroor in die nuus en op tv kry nie?